Aksjonsgruppa, *Gjemnes=Nordmøre,* arbeider for at Gjemnes kommune fortsatt skal være en del av Nordmøre.

Fylkesmannen i Møre og Romsdal har foreslått at Gjemnes kommune (minus Bergsøya) skal inngå i en ny Molde kommune sammen med kommunene Molde, Midsund og Nesset.

Dette vil Aksjonsgruppa *Gjemnes=Nordmøre* gå sterkt imot!

Aksjonsgruppa, *Gjemnes=Nordmøre,* har følgende mål for sitt arbeid:

1. Gjemnes kommune skal fortsette som egen kommune så lenge kommunestyret bestemmer.

Gjemnes kommunestyre har gjort vedtak om at Gjemnes kommune skal fortsette som egen kommune. Flertallet i folkeavstemninga og innbyggerundersøkelsen som ble gjennomført i 2016, sier det samme.   
Dette må respekteres!

1. Dersom Stortinget beslutter å endre dagens kommuneinndeling på Nordmøre og i Romsdal nå eller senere, må dette gjennomføres slik at nåværende Gjemnes kommune fortsatt blir en del av Nordmøre.
2. Dersom fylkesmannen i Møre og Romsdal sin innstilling til ny kommuneinndeling og tilhørighet følges, innebærer dette at innbyggerne i Gjemnes tvinges til å oppgi sin identitet og tilhørighet som Nordmøringer. Dette vil bli et forvaltningsmessig overgrep mot et flertall av innbyggerne i Gjemnes, og vil være sterkt i strid med de demokratiske prinsipper som ligger til grunn for kommunalt selvstyre og mot folkeflertallets vilje.
3. Den sterke vektingen på felles bo og arbeidsmarked som grunnlag for endring av kommunegrenser er et historisk feiltak.
4. Styrking av byregioner er et viktig argument for kommunereformen. Kristiansund blir i stedet fratatt sin nærmeste landkommune og store samarbeidskommune, Gjemnes, dersom fylkesmannens forslag til nye kommunegrenser blir vedtatt.

Begrunnelse for hvert av punktene følger vedlagt.